**Referat af bestyrelsesmøde nr. 104 Herlevhuse**

**Tirsdag den 5. november 2019 kl. 19.00 i bestyrelseslokalet**

Dirigent: Yvonne Madsen

Referent: Frede Ravn

Afbud: Viggo Børsting KAB

Tilstede: René Petersen, Palle Jørgensen, Yvonne Madsen, Annette Villaume, Frede Ravn, Irene Petersen, Henrik Riise Hansen; Johnny Frandsen, KAB

1. Gennemgang af referat nr. 103 og godkendelse af dagsorden
2. Nyt fra driftschef og driftsleder
   1. Aktionslisten

Vand i kælder Snedker/Selskabslokalet: Tre lyskasser fjernes.

Stordyssen xx: Kælderbrønd, drænrør fungerer ikke længere. Løsningsmulighed er at sætte en pumpe op. Beboeren vil ikke betale for strømmen, men bestyrelsen fastholder løsningen.   
Hellekisten: Opfølgning på beboerhenvendelse vedr. restaurering af udeareal. Beboeren har fået tilladelse til etablering af forhave ”under forudsætning af at I selv forestår vedligeholdelsen og en eventuel senere opretning af fliserne”, citat fra tilladelsen. Beboeren skal derfor selv vedligeholde forhaven.  
Vejrenovering, Hofors og Herlevhuses: Der er aftalt møde ml. Herlevhuse og Hofor den 14. november vedr. asfaltbelægningen. Til foråret gennemgås vejene for at renovere efter vinteren.   
Livsrum v. Viggo Børsting: Nyt hegn ml. Herlevhuse og Livsrum sættes op. Udgifterne deles.

* 1. Radon: Opfølgning på udluftning i tre prøveboliger er udsat til bestyrelsesmødet i december.
  2. Kollektiv Råderet – ny pulje: Forslag stilles på beboermødet den 12. november; hvis det vedtages, skal det derefter godkendes af SAB og Herlev Kommune.

1. Nyt fra formanden  
     
   a. Beboermødet tirsdag den 12. november 2019:

1. Gennemgang af beretning, formanden supplerer beretningen.

2. Gennemgang af forslag: Der er i alt 12 forslag til beboermødet.

3. Praktiske gøremål: Teleslyngen virker, og Gerd er informeret. Vi mødes kl. 18.30.

Irene Petersen stiller op som suppleant, men er forhindret i at deltage i beboermødet.

1. Nyt fra udvalgene
2. Miljøudvalget fremlagde ideer til inspiration om grøn klimaskærm fra Folehaven.
3. Nyt fra kassereren

Kasserens regnskab over rådighedsbeløbet fremlægges på beboermødet.

1. Evt.